InSight

InSight esas sondilo di Usa por studiar l'internajo di la planeto Marso. "InSight" signifikas "Interior exploration using Seismic Investigations, Geodesy and Heat Transport" ("interna explorado uzante sismala inquesti, geodezio e transporto di varmeso").

Ol lansesis ye 5ma di mayo 2018, ed atingis la surfaco di Marso ye 26ma di novembro di ta yaro. Ye 4ma di februaro 2019 la sismometro, pozita apude, komencis funcionar.

La varmeso-sondilo, por studiar fluo di interna varmeso, e tale deskovrar ka Tero e Marso formacesis de sama materio, komencis exkavar ye 28ma di februaro. La intenco esis ke la sondilo exkavus a profundeso 5 m, ma, pos iterata esforci, ol atingis nur 35 cm.

Ye decembro 2021, InSight esas agiva de tri yari.

Kategorio:Kosmoprobili